ועדת הכספים, כנסת 20, פרוטוקול מספר 1036, 2018-05-09 10:15

משה גפני: שלום לכולם, אני פותח את ישיבת ועדת הכספים בנושא:

משה גפני: תקנות הפיקוח על שירותים פיננסיים (שירותים פיננסיים מוסדרים) (פטור מחובת רישוי) (הוראת שעה), התשע"ח-2018.

משה גפני: התקנות הללו, התחלנו לקיים עליהם דיון, תקנות לא קלות.

משה גפני: מי נמצא פה מרשות שוק ההון?

משה גפני: יואב.

משה גפני: התקנות הללו, התחלנו לקיים עליהן דיון, הן תקנות לא קלות.

משה גפני: אלה תקנות מורכבות, לא פשוטות ונצטרך לדון בהן הלאה בהמשך אבל מה שקרה בישיבה הקודמת, התברר שבין הגופים המוסמכים והרשמיים לא הגיעו להסכמה ולא אכפת לי להכריע ביניכם אבל לא זאת היתה מטרת הדיון, ואני ביקשתי שאתם תדברו ביניכם ותנסו להגיע להסכמה.

משה גפני: אני מבקש לדעת האם זו תמונת המצב.

משה גפני: בינתיים גם הצלחתי לקבל פניות מכמה גופים שקובלים.

משה גפני: האמת היא שאני לא יודע, אלה שפנו אלי חלק בעד, חלק נגד.

משה גפני: מישהו מ"אל על" פה?

משה גפני: למה אתם יושבים מאחור?

משה גפני: אני מבקש לדעת לגבי הנושא של הגופים הזרים, שעל זה היה הוויכוח עם בנק ישראל, אני מבקש לדעת מה העליתם בחכתכם כאשר ישבתם ומה אתם מבקשים מאתנו?

משה גפני: טידה או יואב גפני?

טידה שמיר: אנחנו ישבנו והתברר שלמעשה לא היתה אמורה להיות מחלוקת ותאגידים בנקאיים זרים, תקנה 2(1) מתייחסת אליהם, יוכלו לקבל פטור מחובת הרישוי לפי חוק הפיקוח על שירותים פיננסיים מוסדרים אם הם אינם טעונים רישוי מכוח חוק הבנקאות (רישוי).

טידה שמיר: אנחנו סבורים שזה המצב הלכה למעשה כי אם הם לא טעונים רישוי לפי חוק הבנקאות (רישוי), אז התקנות מקנות להם פטור מחובת הרישוי לפי חוק הפיקוח על שירותים פיננסיים מוסדרים.

משה גפני: הבנתי.

טידה שמיר: אם הם טעונים רישוי אז הם יבואו אלינו לקבל את הרישוי ואז החוק הראשי קבע - -

משה גפני: זאת אומרת, אתם הסכמתם אתם שזה לא יהיה ברשות שוק ההון אלא בבנק ישראל.

טידה שמיר: לא, הסכמנו אתם שמה שלא בבנק ישראל זה כאלה שלא טעונים רישוי אצלנו ולכן, זה המצב נכון להיום.

משה גפני: אני כנראה, אם אני עוזב את הכנסת, אני הולך לעבוד בבנק ישראל בתור מחלק תה.

משה גפני: יואב גפני, בבקשה.

משה גפני: אני מבין שישבתם יחד והסכמתם.

יואב גפני: נכון.

יואב גפני: טידה הציגה את הדברים היטב ולכן אין בינינו מחלוקת.

משה גפני: אנחנו רצינו לדעת - בישיבה שעברה, ישבנו על הוויכוח הזה מה שטידה אמרה שלא דיברתם אתם בכלל, רצינו שתשבו, תדברו, תגיעו להסכמה.

משה גפני: יש ויכוח ביניכם.

משה גפני: האם זה נשאר בבנק ישראל, וכפי שהיטיבה להגדיר את זה היועצת המשפטית של הבנק, היא אומרת שמה שטעון אישור יבוא לבנק ישראל לקבל אישור.

משה גפני: מה שלא טעון אישור אלא פטור, הם יתנו לה את הפטור ואתם תעסקו בפנסיות.

משה גפני: זה מה שאמרת?

טידה שמיר: לא.

יואב גפני: אני יכול לנסות להציג את הדברים מנקודת מבט אחרת כי אנחנו מסכימים לחלוטין.

יואב גפני: אנחנו הבנו נוסח תקנות שיכול היה להשתמע ממנו כאילו גופים שטעונים רישוי לפי חוק הבנקאות (רישוי), מקבלים פטור לפי תקנות הפטור של חוק שירותים פיננסיים מוסדרים, וזו לא היתה הכוונה.

יואב גפני: אלה גופים שממילא לא צריכים פטור.

יואב גפני: הם צריכים לקבל רישיון אם הם אכן מבצעים פעולות שמתחייבות לפי חוק הבנקאות (רישוי), הם צריכים לעשות את הפעולות שם.

יואב גפני: מנוסח התקנות שאנחנו הבאנו, זה לא היה ברור לחלוטין אבל הנושא מוסכם בינינו ואנחנו סבורים שגם ניתן להבהיר אותו.

משה גפני: כן, ומי ייתן להם את הפטור?

טידה שמיר: אני רוצה לחדד את הדברים.

משה גפני: לא צריך לחדד, אני מתחדד לבד.

משה גפני: מי ייתן להם את הפטור?

משה גפני: מי יחתום על זה?

משה גפני: הנגידה או - -

קריאה: אין חתימה.

משה גפני: בלי חתימה.

משה גפני: אני מתכוון, באיזה מחלקה זה יהיה אצלכם?

יואב גפני: אני חושב שאנחנו נמצאים בדיון שהוא בלתי רלוונטי לעולם של השירותים הפיננסיים המוסדרים.

יואב גפני: אני מתנצל שאני אומר את זה כך בצורה בוטה מכיוון שאנחנו פה במסגרת של התקנות של שירותים פיננסיים מוסדרים.

יואב גפני: במסגרת התקנות האלה יש גופים שאנחנו אמורים לפקח עליהם ולתת להם רישיונות.

יואב גפני: לשר יש סמכות במסגרת הזאת לפטור חלק מהגופים שהוא סבור שניתן לפטור, לפטור אותם.

יואב גפני: יש לנו רשימה של גופים כאלה שאנחנו הבאנו לפה.

יואב גפני: אם אני מבין, יושב הראש, אתה שואל אותנו לגבי מי ייתן פטור לגופים שממילא התקנות האלה לא חלות לגביהם ולא אמורות לחול לגביהם ויש בינינו הסכמה.

יואב גפני: ולכן, הדיון הזה, יתכן שיש לו מקום - -

משה גפני: הסכמה זה דבר טוב, אהבת ישראל.

יואב גפני: - - יתכן שיש לו מקום אבל זו לא המסגרת.

משה גפני: אני תכף אאפשר לך אבל אתן קודם לגופים שהגיעו.

משה גפני: מי ביקש?

נטע דורפמן רביב: אני מייצגת את עמותת הבנקים הזרים והגופים הפיננסיים הזרים בישראל.

נטע דורפמן רביב: אנחנו שמחים שבנק ישראל ומשרד האוצר הגיעו להסכמה.

נטע דורפמן רביב: מה שלנו חשוב, כבנקים הזרים - -

משה גפני: אגב, איפה יותר טוב?

משה גפני: בממשלה או בגופים פרטיים?

נטע דורפמן רביב: זה אחר כך, בשקט.

נטע דורפמן רביב: מצולמים.

נטע דורפמן רביב: מה שחשוב לבנקים, בנקים שפועלים למימון של תאגידים ישראלים או למימון של - - - אנחנו לא חושבים שזה מתן אשראי בישראל אבל אנחנו לא רוצים להגיע למחלוקות מול הרשויות הרלוונטיות.

נטע דורפמן רביב: מה שלנו חשוב בסופו של דבר זה ודאות רגולטורית.

נטע דורפמן רביב: חשוב לנו שמנוסח התקנות יהיה ברור שהרגולטור הרלוונטי היחידי לגופים זרים הוא בנק ישראל, חוק הבנקאות (רישוי).

נטע דורפמן רביב: אנחנו לא יודעים מה הנוסח שאמור להיות בתקנות.

נטע דורפמן רביב: הנוסח הקיים זה נותן לפחות לבנקים - -

משה גפני: מה אכפת לכם שזה יהיה ברשות שוק ההון?

משה גפני: מי שזכאי לפטור, זכאי לפטור.

משה גפני: מי שלא, לא.

נטע דורפמן רביב: המשמעות היא שאנחנו זקוקים לשני פטורים כי בחוק הבנקאות (רישוי), אין מחלוקת ומעולם לא חלקנו שככל שיש פעילות בנקאית בישראל, יש חובה לקבל רישיון מבנק ישראל והפרשנות לגבי חוק הבנקאות (רישוי) היא פרשנות של בנק ישראל.

נטע דורפמן רביב: כלומר, עדין חוק הבנקאות (רישוי) לא בוטל עם חקיקתו של חוק הפיקוח על שירותים פיננסיים מוסדרים.

נטע דורפמן רביב: מדובר בשני חוקים.

נטע דורפמן רביב: אנחנו סבורים שבנקים בכלל אמורים להיות רק תחת חקיקה אחת ולכן, הפטור צריך להיות מדויק וברור.

משה גפני: כן, הבנתי.

משה גפני: עמדתכם, אם אני מבין אותך נכון, שזה צריך להישאר בבנק ישראל והסיבה היא שאתם לא קובעים הלכה בין רשות שוק ההון לבין בנק ישראל אלא רק בגלל הסיבה הטכנית הזאת, שבלאו הכי בבנק ישראל אתם צריכים לקבל אישור אז אתם מעדיפים שהכל יהיה באותו מקום.

נטע דורפמן רביב: המשמעות להשאיר אי-ודאות היא שאנחנו לא עוברים לבנק ישראל אלא צריכים לקבל תשובה משני הרגולטורים, ושניהם צריכים להגיד לנו שהפעילות שלנו היא תקינה.

נטע דורפמן רביב: זו המשמעות.

משה גפני: תודה רבה.

משה גפני: בבקשה.

פנינה בן דוד: אני מהתאחדות המלונות.

פנינה בן דוד: אני רק רציתי לדבר על הדחיפות של האישור של התקנות האלה כי למעשה מה-1 ביוני – לתקנות האלה אגב, יש איזה שהוא פטור למלון שממיר עד 250 דולר לתייר שלן במלון לכל יום.

פנינה בן דוד: מה-1 ביוני אנחנו למעשה חשופים.

פנינה בן דוד: אנחנו לא נוכל להמיר כי אין לנו את הרישוי והתקנות האלה עוד לא אושרו אז אני פשוט מבקשת שזה יהיה כמה שיותר מהר, אם אפשר לגמור את זה היום ושב-1 ביוני זה כבר יהיה בתוקף.

משה גפני: זה תקנות מורכבות.

פנינה בן דוד: אז מה נעשה?

משה גפני: לא, אני לא יכול שהוועדה תעשה מלאכה לא... אנחנו נשתדל.

פנינה בן דוד: אז אולי שרשות שוק ההון תיתן איזו שהיא הערכה או איזה משהו כזה כי אנחנו מה-1 ביוני בבעיה.

משה גפני: אתם תצטרכו להגיד אם לא נספיק.

משה גפני: אולי כן נספיק.

משה גפני: אם לא נספיק עד המועד אז תתנו תשובה לגבי מה שהיא אומרת.

משה גפני: תודה רבה.

משה גפני: אני מודה לך.

משה גפני: "אל על" בבקשה.

שירי שחם: אני עורכת הדין של "אל על".

משה גפני: את היועצת המשפטית של חברת "אל על"?

שירי שחם: לא, אני עורכת דין חיצונית ממשרד יגאל ארנון.

שירי שחם: שמי שירי שחם ואני מייצגת את "אל על".

שירי שחם: אני רוצה להגיד בקצרה: "אל על" באה לדיון הזה מהזווית שהיא אחת מהחברות הגדולות במשק שמתממנת בעיקר מבנקים זרים וממלווים זרים שאינם בנקים וחשוב לה לשמור על היכולת הזאת, וחשוב לה מאוד שתהיה ודאות רגולטורית מה צריך מלווה זר לעשות כדי שהוא לא יהיה כפוף כאן לאישורים רגולטוריים, זאת מתוך הנחה וידיעה שהעולם הוא כזה שאם יידרש אישור רגולטורי כבד, הבנקים הזרים, המלווים הזרים פשוט לא ילוו בישראל ל"אל על" - -

משה גפני: אבל אתם כמו האחרים, אתם צריכים אישור גם היום לפני שיהיה תקנות, אתם צריכים אישור.

שירי שחם: רגע, שנייה.

שירי שחם: קודם כל, אני חושבת שהפשרה שהושגה היא בוודאי יותר טובה מאשר שהתקנה הזאת לא היתה - -

משה גפני: הפשרה שהושגה?

שירי שחם: הנוסח המוצע, ההסכמה.

שירי שחם: הנוסח שהוצע הוא נוסח שאפשר לחיות אתו בהנחה שתתלווה לזה ודאות רגולטורית נוספת, וזה אני חושבת שגם "אל על" דיברה עם בנק ישראל בעניין לבחינת הציפיות של השוק לגבי השלב הבא של השגת הוודאות הרגולטורית מבחינת העמדה של בנק ישראל.

שירי שחם: התהליך שבו העמדה הזאת תפורסם, תקבל הערות, יהיה הבהרה שהיא לא תחול רטרואקטיבית וכולי.

שירי שחם: אני חושבת שבסך הכל הדברים הובנו על ידי הרגולטורים השונים ואני מקווה שהוודאות הרגולטורית תושג ולא תהיה לנו בעיה.

שירי שחם: עושה לי רושם שהנוסח המוצע עושה את העבודה כרגע.

שירי שחם: תודה רבה.

שירי שחם: יש עוד מישהו שרוצה?

עודד אופק: אני עורך דין עודד אופק, אנחנו מעירים לכל סעיף בנפרד תוך כדי הקראה או הערות כלליות?

משה גפני: לא, עכשיו אנחנו מדברים על הסעיף הבעייתי הזה.

משה גפני: כמובן שנדבר סעיף סעיף, זה ברור לחלוטין, אתם מכירים את זה.

משה גפני: את מי אדוני מייצג?

עודד אופק: כמה גופים.

עודד אופק: כשיהיה רלוונטי אני אתייחס לגוף שאותו אני מייצג.

משה גפני: בסדר.

משה גפני: בכל זאת?

משה גפני: לפחות שם אחד?

עודד אופק: איגוד הנאמנים, איגוד חברות האשראי, "וולסטון" - -

משה גפני: למה לא לוקחים כל חברה שאמרת לעורך דין נוסף?

עודד אופק: אנחנו מנסים להקל על - - -

משה גפני: תודה.

משה גפני: יש עוד מישהו שרוצה להתייחס לסעיף הזה?

משה גפני: בבקשה טידה.

טידה שמיר: מה רצית?

משה גפני: אני כבר לא מבין.

משה גפני: דווקא הבנתי בישיבה הקודמת.

משה גפני: מורידים את הסעיף הזה ושלום על ישראל.

משה גפני: לא רוצים להוריד את הסעיף הזה, תגידו מה ההסכמה.

משה גפני: מה עושים?

טידה שמיר: אז אני אסביר: לכאורה - -

משה גפני: לא הסברים.

משה גפני: מה את מציעה לנו, כוועדה, לעשות עם הסעיף הזה?

משה גפני: תכף נשמע את יואב.

טידה שמיר: אנחנו מציעים שהסעיף בנוסח כפי שהוצע ויוספו לו בסוף המילים: שאינו חייב ברישיון מכוח חוק הבנקאות.

טידה שמיר: הפטור יינתן לגופים שעונים על ההסדרה, התקנה.

טידה שמיר: הכוונה לבנקים זרים.

טידה שמיר: נגיד ככה: לא כל נוכחות של בנק זר בישראל מחייבת רישוי של חוק הבנקאות (רישוי).

טידה שמיר: אומר שוק ההון שאם זה נופל במקום שהם נותנים אשראי בישראל ומשום מה – אני לא בטוחה שזה נכון אבל משום מה זה לא מחייב רישוי לפי חוק בנק ישראל, אני נותן להם פטור.

טידה שמיר: אני גם לא אתחיל להפעיל עליהם רגולציה, נתתי להם פטור אז הכל בסדר.

טידה שמיר: אם הם לא צריכים רישוי לפי חוק בנק ישראל והוא נותן להם מראש פטור בתקנות אז זה בסדר.

משה גפני: יואב.

משה גפני: דווקא נשמע הגיוני.

יואב גפני: הגיוני בהחלט ואנחנו מסכימים.

יואב גפני: אני מציג את הצד העקרוני של העמדה שלנו:

יואב גפני: אנחנו היינו צריכים לטכס עצה ולחשוב האם לגבי אותם גופים שאינם מחויבים ברישיון לפי חוק הבנקאות (רישוי), יש מקום שהשר לפי הסמכות שלו יפטור אותם מחוק שירותים פיננסיים מוסדרים, חובת רישוי לפי חוק שירותים פיננסיים מוסדרים.

יואב גפני: וסברנו שלמשך תקופת מעבר, הוראת שעה, לאחר שפגשנו חלק מהגופים האלה, יש מקום לפטור אותם.

יואב גפני: מה שאנחנו הבנו במהלך הדיונים האחרונים זה שאנחנו למעשה החלנו את זה ממילא על גופים שזה היה בלתי רלוונטי לגביהם מכיוון שאם הם מחויבים ברישיון לפי חוק הבנקאות (רישוי) ממילא החוק לא חל עליהם וממילא אי אפשר לפטור אותם.

יואב גפני: אבל אם חוק בנקאות (רישוי), כפי שטידה פירטה כעת לא חל עליהם, אז הם נמצאים בתוך השטח של חוק שירותים פיננסיים מוסדרים, ופה היינו בדיון המהותי אצלנו שאליו הגענו למעשה בדיון הקודם, ואמרנו שאלה גופים שאנחנו רוצים לפטור אותם מחובת רישוי בעת הזו.

משה גפני: טוב.

שגית אפיק: אז המשמעות היא שלא יצטרכו לפנות לשני רגולטורים כי ברגע שיש פטור מכוח בנק ישראל אתם תתנו - -

טידה שמיר: אין פטור.

שגית אפיק: אתם תתנו את הפטור אצלכם?

טידה שמיר: אנחנו לא נותנים פטור.

טידה שמיר: אני לא עשיתי שום שינוי של החוק שלי.

טידה שמיר: אני דנה - -

משה גפני: אבל היא טענה שהיא לא רוצה ללכת לשני רגולטורים.

טידה שמיר: סליחה, אז היא בראש וראשונה צריכה לבוא לבנק ישראל כי תאגיד זר, תאגיד בנקאי זר - -

מיקי רוזנטל: כן, אבל בנק ישראל הודיע שהם עומדים ברגולציה - - -

טידה שמיר: הוא לא עמד.

מיקי רוזנטל: זו הפנייה שלהם.

טידה שמיר: אני מדברת על בנק ישראל.

מיקי רוזנטל: אני מדבר גם על בנק ישראל.

טידה שמיר: בנק ישראל לא שינה כלום והם לא פנו לבנק ישראל.

טידה שמיר: אנחנו לא חלק מהעניין הזה.

טידה שמיר: לא דיברו אתנו, לא פנו אלינו.

טידה שמיר: יש חוק קיים משנת 1981.

טידה שמיר: לא עשינו שום שינוי בחוק הזה.

מיקי רוזנטל: הם רוצים לפעול בישראל, כן?

טידה שמיר: שיבואו אלי, אני הרגולטור, שישאלו אותי האם אני צריך רישיון, האם את נותנת לי פטור?

טידה שמיר: מה הפטור?

מיקי רוזנטל: הם לא פנו לבנק ישראל?

טידה שמיר: לא פנו אלינו.

מיקי רוזנטל: בסדר.

מיקי רוזנטל: עכשיו, עולם חדש, אני רוצה לפתוח בנק בישראל, אני פונה - -

משה גפני: זה לא בנק ישראל, זה בנק זר.

טידה שמיר: תפנו אלי, אני אשקול את זה לפי הכללים הקיימים.

טידה שמיר: אני יודעת להגיד לך?

טידה שמיר: לא פנו.

טידה שמיר: יש חוק קיים, אני לא שיניתי כלום.

מיקי רוזנטל: אבל אנחנו מדברים שלא יהיה עודף רגולציה, זה מה שמטריד אותם.

מיקי רוזנטל: הם לא רוצים לפנות לשני גופים, הם צריכים רק לפנות אליכם?

טידה שמיר: כן.

מיקי רוזנטל: הם יקבלו מכם פטור, אם הם יקבלו פטור לפי סעיף 201 - -

טידה שמיר: אז הם פטורים מיידית מכוח התקנה.

טידה שמיר: זה מה שזה אומר.

משה גפני: ברוך, אתם רוצים להגיד משהו?

משה גפני: הדבר היחיד שתפס אותנו מהר בוויכוח הזה זה מה שהיא אמרה.

משה גפני: היא אמרה שהיא לא רוצה עודף רגולציה.

ברוך לוברט: אני היועץ המשפטי של הרשות לניירות ערך.

ברוך לוברט: מדברים הגופים על ודאות.

ברוך לוברט: אני חושב שזאת הוודאות שהם מקבלים.

ברוך לוברט: הם מקבלים את הוודאות במהות.

ברוך לוברט: מעבר לפניה לרגולטורים, הוודאות במהות היא שיש להם פטור.

ברוך לוברט: בסוף, ברמה המהותית, אם הם לא תאגיד בנקאי והם פטורים לפי חוק הבנקאות (רישוי), הם באים גם לתקנות שלנו בהקשר של האשראי והם מקבלים גם פטור אצלנו.

ברוך לוברט: אז בסוף הוודאות, יש להם את הוודאות.

משה גפני: מה זה מקבלים פטור?

משה גפני: הם לא באים אליכם, יש להם פטור.

טידה שמיר: לפי התקנות שלנו הם פטורים ולכן אני אומר שיש להם את הוודאות והם לא צריכים לבוא.

טידה שמיר: יש להם את הוודאות במהות.

משה גפני: הם גם לא צריכים לבוא לבנק ישראל.

טידה שמיר: הם צריכים לבוא לבנק ישראל.

משה גפני: למה?

טידה שמיר: הם צריכים לבוא לבנק ישראל כי יכול להיות שהם צריכים רישוי שלי ויכול להיות שהם לא צריכים רישוי שלי.

משה גפני: אם הם צריכים, אם יש להם פעילות.

טידה שמיר: הם יכולים גם להחליט על דעת עצמם, כמו שהם נהגו עד עכשיו שהם לא צריכים רישוי אבל אז יש להם בעיה אם יתברר - -

משה גפני: מה שקרה, מה שהבנתי ממך, מה שהיה עד היום לגבי הבנקים האלה שאין להם פעילות ואין להם חובה של הבנקאות רישוי, הם יודעים, הבנקים האלה, הבנקים הזרים יודעים שאין להם חובה.

טידה שמיר: לא.

טידה שמיר: מה זה להם?

טידה שמיר: אם אין להם פעילות, אין להם חובה אבל יש להם פעילות.

שגית אפיק: לא, אבל היא אמרה שהיא מסכימה שאם יש פעילות היא צריכה רישוי.

שגית אפיק: יפה.

שגית אפיק: אז היא צריכה לפנות אליך.

שגית אפיק: את מגיעה למסקנה שאין לה פעילות והיא לא צריכה רישוי - -

טידה שמיר: אז יש לה פטור מכוח - -

שגית אפיק: אז היא פטורה אוטומטית גם אצלו, היא לא צריכה לפנות אליו וזה מה ששאלתי קודם.

טידה שמיר: נכון.

שגית אפיק: היא לא צריכה לפנות אליך כי היא פטורה אוטומטית אבל אם יש פעילות, היא נשארת אצלך כי היא צריכה רישוי מטעמכם.

טידה שמיר: נכון.

משה גפני: בבקשה.

איילת רוסק: אם אפשר, אני חושבת שהנוסח שהוצע למעשה גורם לכך שרשות שוק ההון הופכת להיות האוכפת - -

משה גפני: לא רגע, את הנוסח עוד לא הקראנו, תכף נקריא את הנוסח.

משה גפני: אני רוצה שתעני על מה שנאמר פה.

משה גפני: אם יש פעילות, אתם צריכים לפנות לבנק ישראל מכיוון שכמו כל בנק אתם צריכים לקבל פטור או אני לא יודע בדיוק מה.

איילת רוסק: אין פטורים.

איילת רוסק: אין שיטת פטורים.

איילת רוסק: העמותה שלנו מייצגת דרך אגב גם גופים שיש להם פה היתר, יש להם - - - מה שנקרא.

איילת רוסק: גם גופים שיש להם סניף, גם גופים שאין להם לא את זה ולא את זה.

איילת רוסק: אנחנו לא מייצגים דווקא את אלה שאין - -

משה גפני: בסדר.

משה גפני: את אמרת טענה נכונה, את לא רוצה לפנות לשני רגולטורים.

איילת רוסק: נכון.

משה גפני: את שמעת את הדיון שהתקיים?

משה גפני: בבקשה תעני.

איילת רוסק: למעשה, אנחנו סבורים שהתקנות, כפי הנוסח שלהם, המשמעות שלהם שבעצם החוק של שירותים פיננסיים מוסדרים לא מעניין אותנו, ממשיך לחול חוק הבנקאות (רישוי).

איילת רוסק: הנוסח שדובר בו בעצם אומר שהפטור שיש לנו מכוח חוק שירותים פיננסיים מוסדרים מותנה בכך שיש לנו איזה שהוא פטור מכוח בנקאות - - -

משה גפני: בסדר, תעצרי.

משה גפני: תקריאו בבקשה את הנוסח בתקנות.

משה גפני: מי מקריא?

משה גפני: אחרי מה שהסכמתם.

משה גפני: מה הנוסח שאתם רוצים שנאשר?

ברוך לוברט: אין לנו ניסוח מדויק.

שגית אפיק: אבל הקראתם, מישהו אמר את זה שיש הצעת ניסוח.

ברוך לוברט: כן, יש תוספת אבל אם כבר אנחנו נכנסים לנוסח אז יש - -

משה גפני: לא, אני מדבר רק על זה, אני לא נכנס עכשיו לסעיפים אחרים.

משה גפני: אני מדבר רק על זה, לראות אם זה עונה על העניין של הגופים שהעלו את זה, גם "אל על" וגם - -

ברוך לוברט: לא, אבל אני אומר שאם אנחנו מדברים על הנוסח, אז יש שתי סוגיות: 1.

ברוך לוברט: שאנחנו קובעים שהפטור יינתן רק על גופים שחלים עליהם הוראות לעניין איסור הלבנת הון במדינת ה-OECD הזרה.

ברוך לוברט: וכן, שלא מדובר - -

משה גפני: לא, אני הייתי בטוח שאני כבר מבין.

משה גפני: אנחנו מדברים על סעיף 2 שגית?

שגית אפיק: כן.

שגית אפיק: 2(1) ו-2(2).

ברוך לוברט: והנושא השני, שההתניה היא כמובן כפי שנאמר בדברי ההסבר, שלא מדובר בגופים שנותנים אשראי צרכני כי ברגע שהגופים הזרים נותנים אשראי לצרכנים בישראל אז כמובן שבמיוחד הגנת הצרכן צריכים לחול עליהם.

ברוך לוברט: אז אני אקרא איזה שהוא נוסח - -

משה גפני: תקריא ותגיד מה אתם הולכים לשנות.

משה גפני: בבקשה.

ברוך לוברט: הנוסח ישתנה בפסקה 1.

ברוך לוברט: קודם כל תהיה אמירה לגבי אשראי צרכני: לעניין ייצוג במתן אשראי שאינו אשראי צרכני, ואז אנחנו נחלק את שתי הפסקאות שהיו קודם:

ברוך לוברט: תאגיד שהתאגד במדינה החברה בארגון ה-OECD המחזיק ברישיון בנק מאת רשות פיקוח במדינה החברה בארגון ה-OECD, שחלות עליו הוראות לעניין איסור הלבנת הון במדינה האמורה, ושאינו חייב בקבלת - -

משה גפני: רגע, שחלות עליו מה באותה מדינה?

ברוך לוברט: חלות עליו הוראות לעניין איסור הלבנת הון במדינה האמורה, ושאינו חייב בקבלת רישיון בנק בהתאם להוראות חוק הבנקאות (רישוי).

ברוך לוברט: זאת אומרת, זאת התניה שגם שלא חייב ברישיון בהתאם להוראות חוק הבנקאות (רישוי) וגם יש עליו הוראות לעניין איסור הלבנת הון ו - -

משה גפני: למה דווקא מדינות ה-OECD, למה לא מדינות אחרות גם?

משה גפני: מה, זה שונה?

יואב גפני: קודם כל הפטור הזה, ונדמה לי שהתייחסתי לזה בדיון הקודם שלנו, הפטור הזה בא לא על רקע של איזו שהיא סברה שלנו שצריך לפטור בנקים זרים באופן כללי אלא בעקבות פניות שהיו אלינו של איגוד ושל בנקים ספציפיים וכולי.

יואב גפני: כל אלה היו ממדינות OECD.

יואב גפני: המסגרת הזאת היא מסגרת שנותנת לנו איזו שהיא ודאות שנוגעת לסטנדרטים של רישוי ופיקוח שקיימים במדינות האלה, שנוח לנו לתת פטור במסגרתו.

משה גפני: ואם מגיע בנק שהוא איננו במדינה של ה-OECD אלא מדינה אחרת בעולם?

משה גפני: אז מה אז?

יואב גפני: אז אני אומר:

יואב גפני: מדובר בשאלה שהיא שאלה תיאורטית - -

משה גפני: למה תיאורטית?

יואב גפני: כי לא היתה פניה כזאת ואין - -

משה גפני: תהיה מחר.

משה גפני: אפשר לעשות חוק שמשנה ממדינה למדינה רק בגלל שה-OECD מקל עליכם?

משה גפני: מותר לעשות את זה משפטית?

משה גפני: שגית, אני רוצה לדעת.

משה גפני: אני בא מזימבבואה - -

שגית אפיק: מבלגיה.

משה גפני: בלגיה פטורה.

משה גפני: אני מבקש את אותו דבר.

משה גפני: יש לי בנק, למה אתם מפלים לרעה את הבנק הזה?

משה גפני: בגלל שקל לכם?

יואב גפני: אז אני מציג את מכלול השיקולים שלנו, שיקול הדעת שהפעלנו פה: מצד אחד, בעצם זה שאנחנו קובעים מדינות ה-OECD, אנחנו פותחים את זה למקבץ מסוים של מדינות.

יואב גפני: אגב, הרבה יותר רחב מהמדינות שפועלות היום.

יואב גפני: כמדומני, מדובר ב-34 מדינות ה-OECD והיום בנקים זרים פועלים במקבץ יותר מצומצם של המדינות שהוא תת-קבוצה של כל הקבוצה הזאת.

יואב גפני: ולכן, ממילא אנחנו נותנים מענה למצב הקיים.

יואב גפני: אם אנחנו מחליטים להסיר את זה, אז אנחנו לא בחנו - -

משה גפני: טוב, כבר אין לנו הרבה זמן אבל זה נושא משפטי שמישהו יצטרך להחליט לגבי העניין הזה.

יואב גפני: בכל מקרה מדובר בהוראת שעה.

משה גפני: זה בכלל לא משנה.

משה גפני: השאלה אם החקיקה הזאת היא חקיקה ראויה בגלל שמה אתה מעדיף את ה-OECD, בגלל שנוח לך?

משה גפני: בגלל שקל לך לבדוק?

משה גפני: אם יגיע בנק שהוא בנק זר אבל הוא לא ממדינה שהיא ממדינות ה-OECD, מה תגיד לו? סתם, לא למדתי משפטים אבל אם הייתי לומד משפטים הייתי שואל את השאלה הזאת.

שגית אפיק: הרגולטור שלו יהיה שוק ההון, זה מה שהיא תעשה.

משה גפני: אז בסדר, אבל למה הוא צריך להיות שונה?

יואב גפני: אם הוא בנק זר והוא פועל פה והוא מקבל פיקדונות ונותן אשראי אז ממילא, כמו שאמרנו, מדובר בפעילות שמחויבת ברישיון לפי חוק הבנקאות (רישוי).

יואב גפני: אבל אם היא לא מחויבת - -

אייל לב ארי: הוא נותן הלוואות עסקיות ולא פועל פה.

שגית אפיק: הוא לא פועל פה ולא במדינת ה-OECD.

שגית אפיק: אז מי...

יואב גפני: הוא נותן פה אשראי, זאת הכוונה.

יואב גפני: הוא נותן פה אשראי אבל אתם אומרים שהוא בנק, אז זה אומר שהוא גם מקבל פיקדונות אם אני מבין נכון.

יואב גפני: ואם זה המצב אז הוא מחויב לרישיון, ואם זה לא המצב אז אני שוב אומר - -

מיקי רוזנטל: זה לא המצב.

מיקי רוזנטל: למשל מדינה בדרום אמריקה שאיננה חברה – בלי לתת דוגמאות, שהבעלים שלה, יש לו שליטה במשק הישראלי, הוא לוקח הלוואות כדי לממן.

מיקי רוזנטל: הבנק לא פועל פה אבל הוא לוקח הלוואות כדי לייצר פעילות.

יואב גפני: אז התשובה שלנו היא כזאת: 1.

יואב גפני: אין בקשה כזאת, אין בנק כזה שפועל היום.

יואב גפני: אם יהיה בנק כזה, יש הוראת שעה.

יואב גפני: אני מוכן לבחון - -

משה גפני: אתה לא אמרת את שם המדינה, מיקי.

מיקי רוזנטל: לא אמרתי.

יואב גפני: - - אבל לפתוח את הכל לכל העולם - -

משה גפני: אנחנו חייבים לסיים את הדיון כי מתחילה המליאה.

משה גפני: לגבי הסעיף השני, ברוך, בקצרה.

ברוך לוברט: הפסקה השנייה זה תאגיד הנמצא בשליטת תאגיד המנוי בפסקה (1), זו הפסקה שהיתה רק הסיפא השתנתה: או בשליטת בעל השליטה בתאגיד כאמור, המפוקח במדינה החברה בארגון ה-OECD לעניין מתן אשראי, ושחלות עליו הוראות לעניין איסור הלבנת הון במדינה האמורה.

משה גפני: ומה את ביקשת שיוסיפו?

טידה שמיר: זה מוסכם אבל ברגע שתיקנו את תקנה א אז זה חל גם על זה.

דוברת: יש הגדרה מה זה אשראי צרכני?

ברוך לוברט: אנחנו ננסה להגדיר.

משה גפני: אנחנו לישיבה הבאה נבקש ניסוח שגם בנק ישראל יראה אותו.

משה גפני: תראי את הניסוח, אני לא אכנס שוב לוויכוח הזה, אני כבר יצאתי ידי חובת מחלוקת, אני לא צריך - -

מיקי לוי: רגע, רוצים להתקדם.

מיקי לוי: מתי ההצבעות?

משה גפני: לא, אין הצבעות, זה תקנות ארוכות, צריך לעשות עוד ישיבה.

מיכה אבני: רק משפט.

מיכה אבני: אני יו"ר איגוד חברות האשראי ומנכ"ל קבוצת "פנינסולה".

מיכה אבני: בדיון הקודם נשאלה שאלה מהותית לגבי החרגה של אשראי שניתן לתאגידים גדולים.

מיכה אבני: בתקנות הוא היה מוגדר כשאשראי לתאגידים שמקבלים הלוואות של 10,000,000 שקל ומעלה.

מיכה אבני: אנחנו ביקשנו שזה יהיה 3,000,000 שקל ומעלה, יש הבדל עצום בין השניים.

מיכה אבני: התנהל דיון מול שוק ההון - -

משה גפני: ברוך, שמעת מה שהוא אומר?

משה גפני: זה היה גם בישיבה הקודמת.

מיכה אבני: - - נפגשנו לבקשתך עם אגף שוק ההון ולא קיבלנו תשובה.

משה גפני: תודה רבה.

משה גפני: לישיבה הבאה אני רוצה תשובה כי זה גם נשמע הגיוני.

משה גפני: הישיבה נעולה.